የኢትዮጵያ ሴቶች ፕሪሚየር ሊግ በደደቢት ቻምፒዮንነት ተጠናቀቀ
የኢትዮጵያ ሴቶች ፕሪሚየር ሊግ በደደቢት ቻምፒዮንነት ዛሬ ፍጻሜውን አግኝቷል፡፡ ንግድ ባንክ ከ3 ተከታታይ አመታት ድል በኋላ ንግስናውን ለደደቢት ሲያስረክብ መከላከያ በ3ኛ ደረጃ ውድድሩን አጠናቋል፡፡ረፋድ 05:00 ላይ በተደረገው የደረጃ ጨዋታ የማጠቃለያ ውድድሩ ድምቀት የነበረውና በማራኪ እንቅስቃሴ የብዙዎችን መሳብ የቻለው መከላከያ ዳሽን ቢራን 3-0 በማሸነፍ በ3ኛ ደረጃነት ውድድሩን ፈፅሟል፡፡
የመከላክያን የድል ጎል ከእረፍት መልስ ምስራች ላቀው (2) እና ፍቅርተ ብርሀኑ ሲያስቆጥሩ በየጨዋታው ግሩም እንቅስቃሴ እያደረገች ለቡድኑ ውጤት ማማር ከፍተኛ ሚና የነበራት የመከላከያዋ እመቤት አዲሱ ከተመልካቹ ከፍተኛ ሙገሳ አትርፋለች፡፡09:00 ላይ በተጀመረው የፍጻሜ ጨዋታ ደደቢትኢትዮጵያ ንግድ ባንክን 2-0 በማሸነፍ ከ3 አመታት በኋላ የኢትዮጵያ ሴቶች ፕሪሚየር ሊግ ቻምፒዮን ሆኗል፡፡በመጀመርያው አጋማሽ የመጀመሪያ 25 ደቂቃዎች ንግድ ባንኮች የእንቅስቃሴ ብልጫ ቢኖራቸውም ድንቅ አቋም ላይ የምትገኘው ሊያ ሽብሩን መረብ መድፈር አልቻሉም፡፡ በአንጻሩ ቀስ በቀስ ኸደ ጨዋታው መግባት የቻሉት ደደቢቶች በሎዛ አበራ የ32ኛ ደቂቃ ግብ የመጀመርያውን አጋማሽ በመሪነት ማጠናቀቅ ችለዋል፡፡
በሁለተኛው አጋማሽ ከመጀመርያው በተቃራኒ ደደቢት ተደጋጋሚ የግብ እድሎችን መፍጠር የቻሉ ቢሆንም ሎዛ አበራ ሳትጠቀምባቸው ቀርታለች፡፡ በ56ኛው ደቂቃ የተሰጠውን የፍጹም ቅጣት ምት ሎዛ አበራ በአግባቡ ተጠቅማ የደደቢትን መሪነት ማስፋት ችላለች፡፡ ይህች ግብ ለሎዛ አበራ በማጠቃለያው 10ኛ ግብ ሆና ተመዝግባለች፡፡
ንግድ ባንኮች ወደ ጨዋታው የሚመልሳቸውን ግብ ለማግኘት ያደረጓቸው ተደጋጋሚ ጥረቶች በሊያ ሽብሩ ሲከሽፉ በጨዋታው የመጨረሻ ደቂቃ የደደቢቷ አማካይ አልፊያ ጃርሶ ከዳኞች ጋር በፈጠረቸው እሰጥ እገባ በቀይ ካርድ ከሜዳ ተሰናብታለች፡፡ከጨዋታው ፍጻሜ በኀላ የሽልማት ስነ ስርአት የተካሄደ ሲሆን ከሌሎች አመታት በተለየ ዘንድሮ በዞን ውድድር በቻምፒዮንነት እና ከፍተኛ ግብ አግቢነት ላጠናቀቁ ሽልማት ተበርክቷል፡፡
የኢትዮጵያ ንግድ ባንኳ ሽታዬ ሲሳይ በኮከብ ተጫዋችነት ስትሸለም ሎዛ አበራ በ10 ግቦች ከፍተኛ ግብ አግቢ ሆና ተሸልማለች፡፡ የሽልማቶች ዝርዝር ይህንን ይመስላል፡-
የወርቅ ሜዳልያ ፣ ዋንጫ እና 100,000 ብር
የብር ሜዳልያ እና 75,000 ብር
የነሀስ ሜዳልያ እና 50,000 ብር (ደደቢት)
-15,000 ብር እና ዋንጫ (ኢትዮጵያ ንግድ ባንክ)
– 15,000 ብር እና ዋንጫ (10 ግቦች)
– 15,000 ብር እና ዋንጫ (ደደቢት)
-10,000 ብር እና ዋንጫ
በየዞኑ ኮከብ ጎል አስቆጣሪ የሆኑት ሎዛ ፣ አይናለም አሳምነው እና ተራማጅ ተስፋዬ እያንዳንዳቸው የ5000 ብር ተሸላሚ ሆነዋል፡፡
የማከላዊ-ሰሜን ዞን አሸናፊ – ደደቢት የደቡብ ዞን አሸናፊ – ሀዋሳ ከተማ የዋንጫ ተሸላሚ ሆነዋል፡፡
 – ሊዲያ ታፈሰ – 10,000 ብር እና ዋንጫ
 – ወጋየሁ ዘውዴ – 8,000 ብር እና ዋንጫ 